विना पौडेल चैनपुर, संखुवासभा निवासी विना पौडेल समानुपातिक तर्फ नेपाली कांग्रेसकी सभासद् हुनुहुन्छ। आफ्ना हजुरबुबा 2007 साल देखि र बुबा 1017 सालदेखि निरंकुशता विरुद्ध प्रजातान्त्रिक आन्दोलनमा संलग्न रहेकाले आफू राजनीतिमा लाग्न उत्प्रेरित भएको बताउने पौडेल 2029 सालदेखि प्रजातान्त्रिक आन्दोलनमा सक्रिय रहँदै आउनुभएको छ। त्रिभुवन विश्वविद्यालयकी स्नातक पौडेल दुई छोराकी आमा हुनुहुन्छ र गरीब-दुःखी-बिरामीको सेवा गर्न तथा पत्रपत्रिका पढ्न रुचि राख्नुहुन्छ। 2058 सालमा उहाँ पूर्वाञ्चलबाट राष्ट्रिय सभा सदस्यको प्रत्याशी हुनुहुन्थ्यो। उहाँ नेपाली काङ्ग्रेस महासमिति सदस्य, संखुवासभा जिल्ला कार्यसमितिका कोषाध्यक्ष र नेपाल महिला संघका केन्द्रीय सदस्य हुनुहुन्छ। नेपाली कांग्रेसले आह्वान गरेको प्रत्येक आन्दोलनमा सक्रिय 48 वर्षीया पौडेलले पटक-पटक जेल जीवन व्यतीत गर्नुभएको छ।